Publication: Magyar Közlöny
Issue: MK-2003-131 (Year: 2003, Number: 131)
Era: 1990-2004
Section: szóló 2000. évi C. törvény (a továbbiakban: Szt.) módosításáról a következõ törvényt alkotja:
Paragraph Index: 13

a) valódi penziós (elhelyezési) ügylet: olyan penziós ügylet, amelyben legalább az egyik fél hitelintézet, és amelyben a penzió átvevõje kötelezi magát, hogy a pénzügyi eszközöket egy meghatározott vagy a penzióba adó által meghatározandó idõpontban visszaadja, továbbá a penzióba adó szerzõdéses kikötésekkel a pénzügyi eszközök feletti ellenõrzési jogokat (rendelkezési jog az eszköz tovább értékesítésérõl, fedezetként való felhasználásáról, kölcsönbeadásáról, valamint a hasznok szedésére vonatkozó jog) fenntartja. A valódi penziós ügylet kölcsönügyletként kerül elszámolásra, az ügylet tárgyát képezõ eszköz a penzióba adó könyveiben marad, az eladási és a visszavásárlási ár különbözete kamatnak minõsül. (A valódi penziós ügyletek szabályai szerint kerül elszámolásra az óvadéki repóügylet is.);

Source: https://magyarkozlony.hu/hivatalos-lapok/a86687cc6ee31b0ae3a37b23a93a414174bf8b99/dokumentumok/eee3e3638595b4a5f47511af8448c375dccf5f56/letoltes